== Kildemateriale og udnyttelse af det ==
[[Fil:Snorri Sturluson C. Krohg.jpg|thumb|250px|Snorre Sturlason af [[Christian Krohg]] 1899.]]
Kilderne til den nordiske religion er meget forskelligartede, og der kendes ikke tekster, hvor ritualer og mytologiske forestillinger kobles sammen på samme måde som fra kristendom og [[islam]]. Viden om de før-kristne ritualer i Norden er derfor stykket sammen af fragmenter og indirekte levn.<ref>Steinsland (2005) pp. 64</ref> Fx fortæller de [[Nordisk mytologi|mytologiske]] [[Edda-digtene|eddatekster]] næsten intet om de ritualer, der var knyttet til de guddomme, der optræder i fortællingerne. Mens der i [[saga]]litteraturen findes mere information om egentlige rituelle handlinger, der den til gengæld sjældent koblet til mytologiske forestillinger. Imidlertid blev næsten alle disse beretninger skrevet på Island efter [[Religionsskiftet i Norden|religionsskiftet]], og vi må formode, at megen konkret viden om ritualerne på det tidspunkt var forsvundet efter at den traditionelle religion var blevet forbudt i de kristne love. De mytologiske historier havde lettere ved at leve videre, og den information der findes i dem er derfor formentligt tættere på det, som blev fortalt i før-kristen tid.<ref name=steinsland270>Steinsland (2005) pp.270</ref>
Ritualer